 ንክልል ትግራይ ዘመሓድር ዘሎ ውድብ ህዝባዊ ወያነ ሓርነት ትግራይ ህወሓት ትግራይ ናይ ርእሳ መረጻ ክተካይድ ኣለዋ ዝብል መርገጺ ምስሓዘን ጸኒሑ ድማ ባይቶ ክልል ትግራይ ውሳነኡ ምስኣወጀን ንብዙሓት ደንጽዩዎም እዩ ምኽንያቱ ብደረጃ ሃገር ዝግበር መረጻ ከምዝተናውሐ መንግስቲ ፌደራልን ሃገራዊ ቦርድ መረጻን ኣዊጆም እዮም ህወሓት ካብ 1983 ኣትሒዙ ነፍሲወከፎም ነናቶም ክልል ምስ ዘመሓድሩ ኣርባዕተ ኣባል ውድባት ኣብ ዝነበርዎ ልፍንቲ ኢህወዴግ ኮይኑ ንኢትዮጵያ ከመሓድር ዝጸንሐ እዩ እዚ ውድብ ምስ ኣብዪ ኣሕመድ ዘይምስምምዑ ኣብታ ሃገር ዓብዪ ናይ ምሕደራ ሓጓፍ ዝፈጥር እዩ ህወሓትን ካልኦት ገለ ተቓወምትን ዕምሪ ስልጣን ኣብዪ ኣሕመድን ባይቶ ተወከልቲ ህዝቢን ኣብዚ ሒዝናዮ ዘለና ወርሒ መስከረም ከብቅዕ ኣለዎ እዮም ዝብሉ በዚ ምኽንያት ኸኣ ምንዋሕ ናይቲ ኣብ ነሓሰ ክካየድ ዝነበሮ ሃገራዊ መረጻ ኢትዮጵያ ንሕገመንግስቲ ዝጥሕስን ቀዳማይ ሚኒስተር ኣብዪ ኣሕመድ ድማ ቅቡልነት ዘይብሉ መራሒ ክኸውን ዝገብርን እዩ ኢሎም ይካትዑ ደገፍቲ ኣብዪ ኣሕመድ ግን እቲ መረጻ ዝተናውሐ ኣብዪ ስልጣን ስለዝደለየ ዘይኮነስ ብሰንኪ ለበዳ ኮሮናቫይረስ እዩ እዮም ዝብሉ ባይቶ ናይታ ሃገር ዕድመ ስልጣኑ ስለዘናወሓሉ ድማ ቅቡልነት ኣይስእንን ይብሉ ውሳነ ህወሓት ክሳብ ክንደይ ኣገዳሲ እዩ? 